Број: 418/2024-03

Датум: 25.04.2024. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за доношење аката по хитном поступку

У складу са овлашћењем прописаним чланом 83. Пословника Скупштине Града Ниша („Службени лист града Ниша“, број 53/2023-пречишћен текст), Градско веће града Ниша упућује предлог за доношење акaта по хитном поступку, односно, да се у дневни ред седнице Скупштине Града Ниша, заказане за 25.04.2024. године уврстe тачкe:

1. Предлог oдлуке о статусној промени спајања оснивањем нове установе
2. Предлог oдлуке о оснивању Установе Дечији културно рекреативни центар Ниш
3. Предлог решења o давању сагласности на Прву измену и допуну Програма рада Народног позоришта Ниш за 2024. годину

Предлоге наведених акта, које Вам у прилогу достављамо, Градско веће Града Ниша је утврдило на седници одржаној дана 25.04.2024. године.

Управни одбори установа Дечији културни центар Ниш и Дечије одмаралиште „Дивљана“ Ниш донели су одлуке којима су предложили статусну промену спајања установе Дечији културни центар Ниш и установе Дечије одмаралиште „Дивљана“ Ниш, ради оснивања нове установе Дечији културно рекреативни центар Ниш.

У складу са наведеним одлукама управних одбора ових установа, Градско веће Града Ниша, сагласно члану 498. Закона о привредним друштвима („Службени гласник РС“, бр. 36/2011, 99/2011, 83/2014-др. закон, 5/2015, 44/2018, 95/2018, 91/2019 и 109/2021), истовремено упућује у процедуру Предлог oдлуке о статусној промени спајања оснивањем нове установе, којом Скупштина Града Ниша, као оснивач установа које се спајају, одобрава вршење статусне промене и Нацрт уговора о спајању који су јој упутили управни одбори установа Дечији културни центар Ниш и Дечије одмаралиште „Дивљана“ Ниш чији саставни део су Предлог oдлуке о оснивању Установе Дечији културно рекреативни центар Ниш и списак запослених у установама.

У циљу доношења неопходних правних аката оснивача, који су потребни ради предузимања даљих радњи у поступку регистрације нове установе, предлаже се ступање на снагу наведених одлука даном објављивања у „Службеном листу Града Ниша“.

Предложеном Првом изменом и допуном Програма рада за 2024. годину Народног позоришта у Нишу мења се репертоар премијера, у коме се представа „АЈ Кармела“, која се отказује због немогућности реализације, замењује представaма „Танго онлајн“ и „Оговарање“.

На основу наведеног, Градско веће Града Ниша упућује у скупштинску процедуру по хитном поступку Предлог oдлуке о статусној промени спајања оснивањем нове установе, Предлог oдлуке о оснивању Установе Дечији културно рекреативни центар Ниш и Предлог решења o давању сагласности на Прву измену и допуну Програма рада Народног позоришта Ниш за 2024. годину.

**Председница**

**Градског већа Града Ниша**

 **Драгана Сотировски**